Abdi Baleta

Abdi Baleta (Gur i Bardhë, 1941 - 19 shtator 2025) ka qenë kryetar gjykate dhe diplomat gjatë regjimit komunist, deputet i Partisë Demokratike ne legjislaturën e parë pas rënies së regjimit komunist, publicist, analist dhe botues i të përjavshmes Rimëkëmbja.

 Biografia 
Ka studiuar për marrëdhënie ndërkombëtare në Moskë dhe është diplomuar për drejtësi në Universitetin e Tiranës, në vitin 1964. Deri në vitin në vitin 1983 ka shërbyer në diplomacinë e shtetit shqiptar si punonjës e drejtor në Ministrinë e Jashtme dhe ambasador e përfaqësues i Shqipërisë në OKB, në New York, SH.B.A. Ka kryer detyrën e Kryetarit të Gjykatës së Rrethit në Pogradec (1983-1987) dhe të pedagogut të së drejtës ndërkombëtare në Fakultetin e Drejtësisë (1987-1995). Në vitet 1991-1996 është zgjedhur deputet i Partisë Demokratike në Kuvendin e Shqipërisë. Nga viti 1995 merret vetëm me publicistikë, si drejtues i gazetës së përjavëshme nacionaliste “Rimëkëmbja”, që botohet në Tiranë.

 Botime 
 Shqiptarët përballë shovinizmit serbo-grek : përmbledhje e zgjeruar e përmbledhjeve dhe intervistave - 1995
 Shqipëria as ishull, as depo municioni islamik, por kopësht i harmonisë fetare! - 1996
 Dhimbjet dhe trupi i Shqipërisë: artikuj dhe intervista - 1997
 Vetëm nacionalizmi e shpëton kombin shqiptar, bashkautor - 1998
 Kosova: Nga Dejtoni në Rambuje - 1999
 Shqiptarët përballë terrorizmit intelektual të Falaçit - 2002
 Baleta më ka thënë: vetëm nacionalizmi e shpëton kombin shqiptar -  2005
 Kundërshpifografi: (jetëshkrimore politike historike) - 2005
 Përballjet me Islamofobinë - 2006
 Dilema historike - 2011
 Jo plebishitit venizellist - 2011
 Sfidat historiografike në librat e Sabri Maxhunit - Novosellës - 2012

Kategoria:Biografi shqiptare
Kategoria:Lindje 1941
Kategoria:Vdekje 2025
Kategoria:Gjyqtarë shqiptarë
Kategoria:Diplomatë shqiptarë
Kategoria:Deputetë të Kuvendit të Shqipërisë
Kategoria:Botues shqiptarë
Kategoria:Publicistë shqiptarë
Kategoria:Analistë shqiptarë
Kategoria:Profesorë të Universitetit të Tiranës